Case ID: 1184285
Sentence 33: Azərbaycan Respublikası Ali Məhkəməsi Plenumunun “Mənəvi zərərin ödənilməsi barədə qanunvericiliyin məhkəmələr tərəfindən tətbiqi təcrübəsi haqqında” xx xxxxxx 2008-ci il tarixli 7 nömrəli qərarında göstərilmişdir ki, “zərərçəkən fiziki şəxsin mənəvi sarsıntı keçirməsi dedikdə ona qarşı törədilən qanunsuz hərəkətin və ya hərəkətsizliyin şüurunda müəyyən mənfi psixi reaksiyaya səbəb olması, iztirab keçirməsi dedikdə isə onun sağlamlığının pozulması nəticəsində fiziki əzab çəkməsi anlaşılır.” Apelyasiya instansiyası məhkəməsi qeyd etmişdir ki, iddiaçı iddia tələbində cavabdehlərin onun icarəsində olan 2 ha torpaq sahəsinin şumlanmasına mane olduqlarını və ona görə də maddi və mənəvi ziyana məruz qaldığını göstərsə də, icarə müqaviləsi əsasında istifadəsində olan 2 ha torpaq sahəsinin şumlama aparılmış 1 ha hissəsində buğda əkini aparması, həmin sahədən məhsul əldə etməsi, lakin şumlama aparılmayan 1 ha torpaq sahəsində məhsul əldə etmək imkanından məhrum olmasına dair məhkəməyə heç bir mötəbər sübut təqdim etməmişdir.